Spjall:Listi yfir forníslensk orð og merkingu þeirra í nútímamáli

message: ég dreg í efa að þessi stafsetning á forníslensku(-norrænu) í greininni standist, t.d. eru að ég held notuð sérstök tákn fyriri hljóð í fornnorrænu, sem ekki finnast í nútímaíslensku. Thvj 11. september 2007 kl. 19:05 (UTC)
replies: text: Ég átta mig ekki alveg á því hvað þú ert að segja. Þetta eru ekki svo gamalt að það var skrifað með rúnum eða svoleiðis. Hér má sjá svipaðan lista á ensku Wikipedia. --Stefán Örvarr Sigmundsson 11. september 2007 kl. 19:11 (UTC)
replies: text: :Það var náttúrulega ekki notað "á, ó, í, é" og fleira. --Stefán Örvarr Sigmundsson 11. september 2007 kl. 19:12 (UTC)

text: Orð er eitt og ritun þess annað. Fornbókmenntirnar eru bæði til með í útgáfum samræmdri stafsetningu fornri og nútímastafsetningu. En hvernig svo sem textinn er stafsettur á prenti eru sum orð í honum sem eru gömul en hafa e.t.v. fengið nýja merkingu í nútímamáli. Þau eiga að vera hér á þessum lista (með nútímastafsetningu). --128.112.204.2 11. september 2007 kl. 19:13 (UTC)
replies: text: ::ok, þetta var bara ábending (tillaga) um að nota samræmda stafseningu á forníslensku, þ.e. ef táknin finnast í ritlinum. það væri gaman að sjá þá stafsetningu við hlið nútímastafsetningarinnar. Thvj 11. september 2007 kl. 19:19 (UTC)

text: :Ég held líka að stafsetningin hafi ekki verið stöðluð á þeim tíma heldur bara farið eftir eyra hvers manns. --Stefán Örvarr Sigmundsson 11. september 2007 kl. 19:20 (UTC)
replies: text: ::Í fornnorrænu voru karlkyns nafn- og lýsingarorð sem enda á -ur rituð án u-sins, ö var ritað ǫ og mörg orð voru bara stafsett öðruvísi. Mér finnst það megi huga að þessu. --Almar 11. september 2007 kl. 19:58 (UTC)
replies: text: :::Þetta er listi yfir forníslensk orð. Það er ekki alveg það sama og jafn gamalt og fornnorræna. Svo er nútíma stafsetning notuð. --Stefán Örvarr Sigmundsson 11. september 2007 kl. 20:04 (UTC)

message: Ég finn enga aðra merkingu fyrir orðið sveiti í Orðabók Menningarsjóðs, svo ég fjarlægði það. Og með fæðast, ætti sögnin ekki heldur að vera í germynd en í miðmynd? --Almar 11. september 2007 kl. 20:11 (UTC)
replies: text: Sveiti fann ég í Snorra-Eddu með orðskýringu. --Stefán Örvarr Sigmundsson 11. september 2007 kl. 20:26 (UTC)
replies: text: :Og kunngur fann ég einnig þar og merkti það göldróttur. --Stefán Örvarr Sigmundsson 11. september 2007 kl. 20:42 (UTC)
replies: text: ::Bókin er frá 13. öld svo þér er óhætt að taka mark á henni. --Stefán Örvarr Sigmundsson 11. september 2007 kl. 20:48 (UTC)
Úr Snorra-Eddu: Hann undraðist það mjög er ásafólk var svo kunnugt að allir hlutir gengu að vilja þeirra. --Stefán Örvarr Sigmundsson 11. september 2007 kl. 20:50 (UTC)

text: Ég finn þetta ekki í Orðabók Menningarsjóðs, sem yfirleitt hefur úreltar merkingar einnig með. Það væri gaman að fá álit Hauks og Cessators. --Almar 11. september 2007 kl. 20:55 (UTC)
replies: text: :Uuu... ég kem af fjöllum :/ --Cessator 12. september 2007 kl. 01:22 (UTC)
thread_title:  Sveiti og fæðast? 

message: Hm, sumt hérna furðulegt. Einsog þetta:  stökkva að það hafi þýtti skvetta (vökva) en þýði núna hoppa.  Þetta þýddi hvortveggja þá og þýðir það enn. Stökkva vatni á gæs og stökkva fram af háhýsi t.d. Hér eru tvö dæmi úr fornsögunum, þar sem báðar merkingar koma fram, þ.e. að hoppa og svo einnig að skvetta (vökva)....
replies: text: ... síðan gengu þeir undir borð og signdu mat sinn en bóndi lét stökkva vígðu vatni um öll hús.

text: Stökkva þeir á bak og riðu í burt og heim. En reyndar var þetta búsmali heim rekinn en hinn bláklæddi maður var Ólöf sjálf. --85.220.52.64 12. nóvember 2007 kl. 13:29 (UTC)

text: Mér finnst fæðast ekki vera fornt heldur.  Mér fyndist það furðulegt ef menn hafa ekki heyrt sögnina að fæða í merkingunni að nærast (bara til að athuga hvort ég væri nokkuð skrítin þá fann ég haug af dæmum á Google og annars staðar).  --Friðrik Bragi Dýrfjörð 12. nóvember 2007 kl. 16:22 (UTC)
replies: text: :Jú kannski, þetta tók ég, ef mig minnir upp úr Snorra-Eddu, þar sem voru orðskýringar, eins og maður ætti ekki að skilja þetta. En hinsvegar þá held ég að þetta hafi aðalega verið notað í fornu máli. Ekki veit ég til þess að fólk tali um að fæðast þegar það borðar, allavega ekki í daglegu tali. Hinsvegar hefur merkingin haldist á nafnorðinu "fæða" og nota það nú allir held ég. Hvað er svo sem fornt íslenskt mál? Fornnorræna eða Halldór Laxness? --Stefán Örvarr Sigmundsson 12. nóvember 2007 kl. 16:40 (UTC)
Ef Halldór Laxness er orðinn forníslenska, þá segi ég upp sem Íslendingur. Það er orðið ansi hættulegt ástandið ef menn skilja ekki Laxness. En jafnframt þá er vanskilningur á Laxness að vissu leyti skiljanlegur - að vissu leyti segi ég. Og ástæðan er sú að bestu höfundar okkar hafi ekki verið orðteknir af orðabókahöfundum, sbr.: Laxness, Þórbergur og svo framvegis. Ég á við að t.d. helstu „kækir“ Laxness í meðförum tungumálsins koma ekki fram í orðabókum. Að mínu viti var Laxness sá sem kunni íslensku einna best af þeim sem hana hafa skrifað síðustu 100 árin eða svo, og það sem við köllum kæki hans eru í raun oft aðeins sönnun á litla kunnáttu okkar hinna á tungumálinu íslensku. --  Og það að hafa ekki allar „furður“ hans í orðabók Eddu, uppgefnar og útskýrðar, sýnir í raun hvað orðabók Eddu er snautlegt verk - já jafnvel þó eipa og húkt sé í henni, því slík orð eiga auðvitað frekar heima í slangurorðabók. Þau voru í raun aðeins höfð með til að hafa á orðabókinni yfirbragð nútímans - sem er auðvitað fyrirbæri sem deyr á þriggja ára fresti - rétt einsog slangur. --85.220.52.64 12. nóvember 2007 kl. 17:07 (UTC)
Þetta er líka furðulegt: svima þýddi samkvæmt greininni hér að synda, en núna að sundla; að missa jafnvægið. Sögnin að svimma  (eða svima) í merkingunni að synda (komin af nhþ schwimmen), er alls ekki sama sögn og að svima (sundla osfrv) (komin af mhþ. Swimen). Sjá orðsifjaorðabækur. --85.220.52.64 12. nóvember 2007 kl. 17:19 (UTC)

text: Mig vantar nefnilega eina svoleiðis bók. Þær voru allar uppseldar!!! --Stefán Örvarr Sigmundsson 12. nóvember 2007 kl. 17:29 (UTC)
Sá hana síðast hjá Bóksölu Stúdenta - og ef ekki þar þá hjá Bókinni (fornbókasölu Braga Kristjónssonar). Hún hefur stundum látið sjá sig þar líka.  --85.220.52.64 12. nóvember 2007 kl. 17:32 (UTC)
thread_title:  Stökkva yfir fjall - og stökkva hlandi úr koppi  

message: Þetta er sniðugur listi (sem hugmynd), en því miður er hann handónýtur einsog hann er núna. --89.160.147.231 21. janúar 2011 kl. 09:40 (UTC)
replies: text: Þetta gæti verið mjög góður og uppfræðandi listi ef rétt væri úr hugmyndinni unnið, en eins og hann er núna finnst mér tilvist hans með öllu óþörf. Hann er eiginlega bara ruglandi og kennir manni vitleysu, en það er einmitt andstætt stefnu Wikipediu. Tók mér annars bersaleyfi að búa til nýja umræðu varðandi eyðingartillöguna. Ég vona að 89.160.147.231 afsaki það. --Almar 21. janúar 2011 kl. 12:34 (UTC)
thread_title: Eyðingartillaga